Da der var spillet 16 minutter af 2. halvleg, blev den svenske angriber [[Henrik Larsson]] indskiftet i stedet for den defensive [[midtbanespiller]] [[Mark van Bommel]]. Dette gav mere liv i Barcelonas offensive spil. Efter 76 minutter lykkedes det for FC Barcelona at få udlignet, da [[Samuel Eto'o]], kampens bedste spiller,<ref name="UEFA2010"/> scorede efter et opspil af Larsson. Svenskeren var ikke færdig med at være oplægger, for i det 81. minut spillede han [[Juliano Belletti]] helt fri for mål, og brasilianeren havde ingen problemer med at score på Arsenals reservemålmand [[Manuel Almunia]]. Dette blev kampens sidste mål, og Barcelona vandt for anden gang UEFA Champions League.<ref name="DR1705">{{Kilde nyheder | first = Jacob| last = Panum| title = Barcelona vinder Champions League| author =  | url=http://www.dr.dk/Sporten/Fodbold/Int.fodbold/2006/05/17/223636.htm| publisher= [[DR]] | date = 17. maj 2006 | accessdate = 19. juni 2012 | language =}}</ref>
Sport Kultur